सारा अली खान पर छाया रणवीर सिंह का बुखार, ऐसा करने पर इंटरनेट पर हुईं वायरल  
सारा अली खान का नया अवतार
रणवीर सिंह का दिखा असर
कुछ इस तरह आए नजर
बॉलीवुड एक्ट्रेस सारा अली खान (Sara Ali Khan) पर रणवीर सिंह (Ranveer Singh) का खुमार खूब छा रहा है. रणवीर सिंह, जिस तरह अलग-अलग इवेंट में अतरंगे गेटअप में नजर आते हैं, कुछ उसी तरह अब सारा अली खान भी नजर आने लगी हैं. उनकी एक तस्वीर सोशल मीडिया पर खूब वायरल हो रही है. फिल्मफेयर ने अपने ऑफिशियल इंस्टाग्राम अकाउंट के टाइमलाइन पर एक तस्वीर शेयर की है. इस फोटो में सारा अली खान को अब और तब करके दिखाया गया है. फिल्मफेयर द्वारा फोटो पर लिखा गया कि ''जब रणवीर सिंह के साथ फिल्म करते हैं तो...'' इतना ही नहीं, कैप्शन दिया- 'सारा अली खान पर छाया रणवीर सिंह का बुखार'. सारा और रणवीर सिंह की फिल्म 'सिंबा' (Simmba) इसी हफ्ते रिलीज होने जा रही है.
सैफ अली खान और अमृता सिंह की बिटिया 'केदारनाथ (Kedarnath)' से डेब्यू कर चुकी हैं. सारा अली खान और रणवीर सिंह की जोड़ी दर्शकों को अच्छी लग रही है. फिल्म 'सिंबा' (Simmba) के कई गाने भी रिलीज किए जा चुके हैं. रणवीर सिंह के साथ फिल्म 'सिम्बा (Simmba)' करके सारा अली खान ने फैन्स में जबरदस्त ढंग से इजाफा किया है. रोहित शेट्टी (Rohit Shetty) निर्देशित 'सिम्बा (Simmba)' के तीन गाने रिलीज हो चुके हैं. 'सिम्बा' साउथ की सुपरहिट फिल्म 'टेम्पर' का रीमेक है. 'टेम्पर' में साउथ के सुपरस्टार जूनियर एनटीआर लीड रोल में थे.
 
A post shared by Filmfare (@filmfare) on Dec 23, 2018 at 4:31am PST
 
'तेरे बिन (Tere Bin)', 'आंख मारे' (Aankh Marey) और 'आला रे आला' (Ala Re Aala) सॉन्ग ने इंटरनेट पर खूब तूफान मचाया था. रणवीर सिंह (Ranveer Singh) और सारा अली खान  (Sara Ali Khan) की 'सिम्बा (Simmba)' के 'तेरे बिन' सॉन्ग को स्विटरजलैंड की हसीन वादियों में शूट किया गया है. इस सॉन्ग के लिरिक्स रश्मि विराग ने लिखे हैं.
 

'सिम्बा (Simmba)' का  'तेरे बिन' सॉन्ग भी नुसरत फतेह अली खान का लोकप्रिय सॉन्ग है, जिसने नए रंग में पेश किया गया है. जबकि 'आंख मारे' सॉन्ग में नेहा कक्कड़ की आवाज तथा, रणवीर-सारा के डांस ने सबका दिल जीतने में कामयाबी हासिल की थी.